**Dragi učenici!**

Za ponedjeljak ću vam pregledati sastavke i probne ispite. Vidjet ću u čemu najviše griješite pa ću pripremiti još sličnih zadataka za vježbu za drugi tjedan.

Neki učenici nisu pristupili probnoj provjeri i to će biti zabilježeno u e-imeniku.

**Na današnjem satu pročitat ćemo jedan neknjiževni tekst.**

**Otvorit ćete čitanke na str. 192. Zapišite naslov u bilježnice.**

UNICEF, Škola kao moja

– neknjiževni tekst

**ZADATCI**

**Pročitajte tekst** u kojem su nam predstavljena četiri djeteta iz različitih krajeva svijeta. U tekstu saznajemo kako izgleda njihovo školovanje.

**Vaš zadatak ima dva dijela.**

**1. Napiši s kim bi od predstavljene djece volio/voljela ići u razred, odnosno čiju bi školu volio/voljela pohađati. Objasni zašto.**

**2. Drugi dio zadatka je sastavak na temu *Škola kao moja*.** Zamisli da trebaš napisati sastavak za Unicefovu knjigu *Škola kao moja* u kojem trebaš predstaviti svoje školovanje. U sastavku možeš napisati koliko traje naše osnovno školovanje, koliko traje školska godina, koliko praznika imate, idete li u školu u jednoj smjeni, kakve predmete slušate (redovni, izborni, slobodne aktivnosti) itd.

**Pazite na izražavanje. Tekst mora biti pisan književnim jezikom.**

**Zadaću šaljite na uobičajen način do utorka.** Molim vas da ne šaljete ranije, odnosno za vikend, jer moram pregledavati pristigle zadaće, i vaše i osmih razreda.